prečo je dobré striedať minerálne vody? dobrý deň, zaujímalo by ma čo je pravdy natom že je dobré striedať minerálne vody.
dobrý deň prajem. minerálna voda je zdrojom minerálnych a stopových prvkov, ktoré sú potrebné pre ľudský organizmus. nemali byť konzumované vo väčšom množstve ako 2l za deň. opäť platí staré známe pravidlo: všetkého veľa škodí. aj nadmerný prísun minerálov nemusí mať priaznivé účinky na náš organizmus.   
a tu sa dostávame k otázke, prečo ich vlastne striedať. každá minerálna voda má totiž rôznu koncentráciu minerálov v nej obsiahnutých. ak budete teda konzumovať stále ten istý typ minerálnej vody, skôr u vás príde k nadbytočnému prísunu rovnakých minerálnych látok. na druhej strane, je dôležité piť rôzne typy minerálok, aby sme si zabezpečili prísun rôznych minerálov. dôležité je spomenúť, že existujú minerálne vody s rôznym obsahom minerálov.   
pri nízko mineralizovaných pramenitých vodách (koncentrácia minerálov je cca od 150 – 400 mg/l) a stredne mineralizovaných minerálnych vodách (pramenité a balené vody s koncentráciou minerálov cca 200 až 500 mg/l) nie je taká hrozba nadmerného prísunu minerálov a teda môžu byť určené na bežnú dennú konzumáciu. opačne je to pri minerálnych vodách vysoko mineralizovaných (nad 1500 mg/l). takto vysoko mineralizované minerálne vody odporúčam piť pri vyšších stratách minerálov z tela, napríklad pri zvýšenom potení, počas športu alebo iných stavoch, kedy telo stráca viac minerálov a vody.
dobrý deň. potrebovala by som určite podrobnejšie informácie :)   
pri vašom povolaní však môžu chudnutiu brániť , resp. podporovať priberanie, nepravidelná strava spojená s nedostatočným prísunom tekutín, dlhé státie a teda nedostatočná regenerácia organizmu, môže to byť aj nedostatok spánku, poprípade ak máte nepravidelnú pracovnú dobu, resp. pracujete na smeny, tiež to môže byť príčina. u kuchárov sa často stretávame aj s ochutnávaním pripravovaných jedál, ktorým potom už možno ani nechutí jesť alebo sa "najedia z výparov".   
nepoznám vaše zvyklosti stravovania, denného režimu, vašu aktivitu vo voľnom čase a podobne. takto vo všeobecnosti vám môžem odporučiť pravidelne jesť a hlavne výživne, piť dostatok tekutín a keď veľa stojíte a ste z práce unavení, dopriať si odpočinok, aby telo mohlo regenerovať. počas dní voľna si zájsť do prírody, na prechádzky, bicykel, ísť si zaplávať a podobne. a snažiť sa dostatočne spať, aby telo nepociťovalo deficit spánku a oddychu a neprichádzalo k stresovým reakciám, ktoré tiež chudnutie nepodporujú.